  Виталий Пронин С. Смагина31-тӥ южтолэзе Удмурт театрын «Бадӟым фольклор ӝыт» ортчоз. Радъясезлэн,  Геннадий Корепановлэн ивортэмезъя,  концертын кырӟалозы-шулдыртозы Сьӧлта ёросысь «Калмез гуръёс» ансамбль, Глаз ёросысь «Чупчи гуръёс» ансамбль, шудозы Вотка карысь крезьчиослэн «Тюрагай» ансамбльзы, Шаркан ёросысь «Вишур мылкыд» арганчиослэн ансамбльзы. Озьы ик сцена вылэ потозы Уваысь «Купанча», Эгра ёросысь «Геред» ансамбльёс, калык артистка Светлана Смагина, кырӟась но арганчи Влад Андреев но мукетъёсыз. Концертэз нуоз «Мынам Удмуртие» телекомпанилэн чебераез Светлана Добрякова. Концерт телевидениелэн фондаз гожтэмын луоз.  